**ԵԶՐԱԿԱՑՈՒԹՅՈՒՆ**

**«ԼԻԴԻԱՆ ԱՐՄԵՆԻԱ» ՓԲԸ ԿՈՂՄԻՑ ՀՀ ԿԱՌԱՎԱՐՈՒԹՅԱՆ 2015 ԹՎԱԿԱՆԻ ՍԵՊՏԵՄԲԵՐԻ 17-Ի ԹԻՎ 1118-Ն ՈՐՈՇՄԱՆ ՇՐՋԱՆԱԿՆԵՐՈՒՄ ՆԵՐՄՈՒԾՄԱՆ ՄԱՔՍԱՏՈՒՐՔԻՑ ԱԶԱՏՄԱՆ ԱՐՏՈՆՈՒԹՅՈՒՆԻՑ ՕԳՏՎԵԼՈՒ ՄԱՍԻՆ ՆԵՐԿԱՅԱՑՎԱԾ ՀԱՅՏԻ ՎԵՐԱԲԵՐՅԱԼ**

Ղեկավարվելով Հայաստանի Հանրապետության կառավարության 2015 թվականի սեպտեմբերի 17-ի N1118-Ն որոշմամբ և հաշվի առնելով «ԼԻԴԻԱՆ ԱՐՄԵՆԻԱ» ՓԲԸ կողմից ՀՀ կառավարության 2015 թվականի սեպտեմբերի 17-ի №1118-Ն որոշման շրջանակներում մաքսատուրքերից ազատման արտոնությունից օգտվելու մասին ներկայացված հայտն, ինչպես նաև շահագրգիռ մարմիններից ստացված կարծիքները` «ԼԻԴԻԱՆ ԱՐՄԵՆԻԱ» ՓԲԸ կողմից կողմից գերակա ոլորտում իրականացվող ներդրումային ծրագրի շրջանակներում ներմուծվող տեխնոլոգիական սարքավորումները, դրանց բաղկացուցիչ ու համալրող մասերը, հումքը և նյութերը ներմուծման մաքսատուրքից ազատելու արտոնությունից օգտվելու համար ներկայացված հայտի վերաբերյալ ՀՀ տնտեսական զարգացման և ներդրումների նախարարությունը հայտնում է հետևյալը.

«ԼԻԴԻԱՆ ԱՐՄԵՆԻԱ» ՓԲԸ կողմից ներկայացվել են հետևյալ փաստաթղթերը`

1. Դիմում
2. Ներդրումային ծրագիր` համաձայն ՀՀ կառավարության 2015 թվականի սեպտեմբերի 17-ի №1118-Ն որոշման Հավելվածի N 1 ձևի, ինչպես նաև լրացուցիչ տեղեկատվություն ծրագրի վերաբերյալ` հայտատուի հայեցողությամբ
3. Տեխնոլոգիական սարքավորումների, դրանց բաղկացուցիչ ու համալրող մասերի և (կամ) հումքի ու նյութերի ցանկը և դրանց տեխնիկական բնութագիր` համաձայն ՀՀ կառավարության 2015 թվականի սեպտեմբերի 17-ի №1118-Ն որոշման Հավելվածի N 2 ձևի
4. Հայտարարություն՝ ներդրումային ծրագրի շրջանակներում ներմուծված (ներմուծվող) տեխնոլոգիական սարքավորումները, դրանց բաղկացուցիչ ու համալրող մասերը և (կամ) հումքն ու նյութերը բացառապես Հայաստանի Հանրապետության տարածքում օգտագործելու մասին` համաձայն ՀՀ կառավարության 2015 թվականի սեպտեմբերի 17-ի №1118-Ն որոշման Հավելվածի N 3 ձևի:

Հայաստանի Հանրապետության կառավարության 2011 թվականի դեկտեմբերի 15-ի նիստի N 49 արձանագրային որոշմամբ հաստատված Հայաստանի Հանրապետության արտահանմանն ուղղված արդյունաբերական քաղաքականության ռազմավարությամբ մետաղական հանքարդյունաբերությունը հանդիսանում է գերակա ոլորտ:

 «ԼԻԴԻԱՆ ԱՐՄԵՆԻԱ» փակ բաժնետիրական ընկերության կողմից ներմուծվող հումքն օգտագործվելու է հանքարդյունաբերության մեջ։

Արդեն իսկ իրականացվել է 43,818,295,000 ՀՀ դրամի ներդրում, ծրագրի ընթացքում կներդրվի ևս 179,450,000,000 ՀՀ դրամ։

Ամբողջ ծրագրի ընթացքում նախատեսվում է ստեղծել 2000 նոր աշխատատեղ՝ մոտ 500 000 ՀՀ դրամ միջին աշխատավարձով։

9 տարվա ընթացքում ծրագրով նախատեսված արտադրանքի ծավալները կկազմեն 1,100,462,000,000 ՀՀ դրամ, որն ամբողջությամբ արտահանվելու է։

Ներմուծվող սարքավորումները չեն ներմուծվում ԵԱՏՄ անդամ-երկրներից, քանի որ մի մասը չի արտադրվում ԵԱՏՄ անդամ-երկրներում, իսկ մյուսը չի բավարարում ընկերությանն անհրաժեշտ տեխնիկական չափանիշներին։

Հաշվի առնելով վերոգրյալը և ամփոփելով շահագրգիռ մարմիններից ստացված կարծիքները` նպատակահարմար ենք գտնում բավարարել «ԼԻԴԻԱՆ ԱՐՄԵՆԻԱ» ՓԲԸ կողմից ներկայացված հայտը, որը համապատասխանում է ՀՀ կառավարության 2015 թվականի սեպտեմբերի 17-ի թիվ 1118-Ն որոշմամբ սահմանված պահանջներին: